
Nr. 22/783


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind modificarea şi completarea Legii nr.345/2002 privind taxa pe valoarea adăugată, cu care comisia noastră a fost sesizată în fond cu adresa Biroului Permanent nr.620 din 17 decembrie 2003.

	PREŞEDINTE,

Prof. dr. Florin Georgescu

RAPORT

asupra propunerii legislative privind modificarea şi completarea Legii nr.345/2002 privind taxa pe valoarea adăugată 

Cu adresa nr.620 din 17 decembrie 2003, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind modificarea şi completarea Legii nr.345/2002 privind taxa pe valoarea adăugată.
La întocmirea raportului s-a avut în vedere avizul Consiliului Legislativ.

La lucrările comisiei au participat 24 deputaţi, din totalul de 25 membri ai comisiei.

Prezenta propunere legislativă are ca obiect de reglementare completarea alineatului (3) al articolului 18 din Legea nr.345/2002 privind taxa pe valoarea adăugată, republicată.
Potrivit prevederilor constituţionale, propunerea legislativă face parte din categoria legilor ordinare.

In urma examinării propunerii legislative privind modificarea şi completarea Legii nr.345/2002 privind taxa pe valoarea adăugată, în şedinţa din 4 februarie 2004, comisia a hotărât, cu unanimitate de voturi, respingerea, întrucât propunerea în cauză a rămas fără obiect de reglementare. Legea nr.345/2002 privind taxa pe valoarea adăugată a fost abrogată prin art.298, pct.8 din Legea nr.571/2003 privind Codul Fiscal.
	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


 Experţi parlamentari:

               Măţan Ofelia
               Popescu Luminiţa

